EKONOMSKA ŠKOLA

BRAĆA RADIĆ, Đ A K O V O

Đakovo, 15. ožujka 2019.

 **Z A P I S N I K**

**SA 18. SJEDNICE ŠKOLSKOG ODBORA BRAĆA RADIĆ, ĐAKOVO**

 **ODRŽANE DANA 14. ožujka 2019. u 19,00 sati**

**Dnevni red:**

**Članovi Školskog odbora iz reda nastavnika i stručnih suradnika**:

 Ljubica Lukac i Željka Gal

 **Članovi Školskog odbora iz reda osnivača:** Martina Zorić, Pavo Cindrić i Josip Tomičić

 **Članovi Školskog odbora iz reda Skupa radnika:** Tomislav Vinković
**Članovi Školskog odbora iz reda Vijeća roditelja:** Blaženka Štangl

 **Uz članove ŠO-a sjednici su nazočni**:

 Marija Pažin, dipl.iur. - tajnica Škole

ZAPISNIČAR: Marija Pažin, dipl. iur.

Ljubica Lukac, prof. predsjednik Školskog odbora otvara sjednicu, pozdravlja prisutne i novog člana Školskog odbora Martinu Zorić (Rješenje o razrješenju i imenovanju članova Školskog odbora Ekonomske škole Braća Radić, Đakovo – Klasa:602-03/19-01/43, Urbroj:2158/1-01-02-19-2. od 12. od 2019.) i predlaže sljedeći

1. Realizacija zaključaka s prošle sjednice Školskog odbora/7.3.2019./.
2. Donošenje odluke o prijedlogu imenovanja ravnatelja/ce Ekonomske škole Braća Radić, Đakovo.
3. Razno

**Ad 1.)** Marija Pažin, informira članove Školskog odbora da su sve odluke s prošle sjednice realizirane. Postupak izbora ravnatelja (tajno glasovanje) provedeno je 13. ožujka 2019. Na Vijeću roditelja, Nastavničkom vijeću i Vijeću roditelja. Zapisnici Izbornih povjerenstva(preslik) uručeni svim članovima Školskog odbora na uvid.

Odluka o listi kandidata za izbor ravnatelja, pozivi na sjednicu Nastavničkog vijeća, Skupa radnika i Vijeća roditelja objavljeni na mrežnim stranicama škole i oglasnoj ploči škole, te pozivi roditeljima odaslani i pismenom pošiljkom dana 7. ožujka 2019.

Na sjednici Skupa radnika od ukupno 74 člana glasovalo je 67 članova. Zaključak za izbor ravnatelja škole nakon provedenog glasovanja je ŽELJKO BIONDA, dipl. ing. sa **27** glasova.

Na sjednici Nastavničkog vijeća od ukupno 58 članova, glasovalo je 54 člana. Zaključak za izbor ravnatelja škole nakon provedenog glasovanja je ŽELJKO BIONDA, dipl. ing. sa 26 glasova.

Na sjednici Vijeća roditelja od ukupno 21 člana glasovalo je 17 članova. Zaključak za izbor ravnatelja škole nakon provedenog glasovanja je SNJEŽANA MARIĆ, prof. sa **8** glasova.

**Ad 2.)** Predstavljanje kandidata za izbor ravnatelja prema Listi kandidata koji je utvrdio Školski odbor na prošloj sjednici Školskog odbora. Zbog izostanka kandidata Željka Bionde, njegov životopis pročitala je Željka Gal, dok su se ostali kandidati predstavili osobno.

Predsjednica Školskog odbora predlaže glasovanje za sljedeće kandidate:

1. Željko Bionda, dipl. ing.
2. Ljubica Lukac, prof.
3. Snježana Marić, prof.

Pristupilo se glasovanju, rezultati su sljedeći:

1. Željko Bionda, dipl. ing……6 glasova
2. Ljubica Lukac, prof………….0 glasova
3. Snježana Marić, prof………..1 glasova

**Odluka:** Predlaže se **Željko Bionda**, dipl. ing. za imenovanje ravnatelja Ekonomske škole Braća Radić, Đakovo uz dobivenu prethodnu suglasnost ministrice. Odluka je donesena natpolovičnom većinom ukupnog broja članova školskog odbora. Glasovalo je ukupno 7 članova školskog odbora, za izbor Željka Bionde glasovalo je ukupno **6** članova a 1 glas od člana Vijeća roditelja za Snježanu Marić.

Marija Pažin informira članove ŠO-a sa postupkom koji se mora provesti nakon donesene odluke. Nakon provedenog natječajnog postupka škola je u obvezi, uz zahtjev ministrici za davanje prethodne suglasnosti priložiti slijedeće:

1. Preslik natječaja objavljenog u Narodnim novinama
2. Popis kandidata koji zadovoljavaju uvjete natječaja,
3. Preslik natječajne dokumentacije kandidata za koje se traži prethodna suglasnost,
4. Preslik dijela Statuta škole vezanog uz postupak izbora i imenovanja ravnatelja
5. Preslik zapisnika Školskog odbora s podacima datuma donošenja odluke o raspisivanju natječaja, datum otvaranja pristiglih ponuda na natječaj, datum donošenja odluke o izboru kandidata za kojeg se traži prethodna suglasnost
6. Preslik Zapisnika Nastavničkog vijeća, Skupa radnika i vijeća roditelja.

Zahtjev s navedenim prilozima potrebno je poslati MZO-a preporučenom pošiljkom s povratnom dostavnicom.

Navedeni rok škola treba početi računati od prvog sljedećeg dana od dana kad je ministarstvo zaprimilo zahtjev za suglasnošću (taj dan naznačen je u povratnoj dostavnici). Tek nakon dobivene suglasnosti ministrice, odnosno ukoliko ministrica pisano ne uskrati suglasnost u roku od 15 dana od dana dostave zahtjeva, Školski odbor može donijeti odluku o imenovanju.

Odlukom o imenovanju ravnatelja škole Školski odbor utvrđuje vrijeme stupanja ravnatelja na rad te druga pitanja u svezi s njegovim pravima i obvezama. Školski odbor dužan je u roku od 45 dana od dana isteka roka za podnošenje prijava obavijestiti svakog prijavljenog kandidata o imenovanju ravnatelja škole.

**Sjednica je završila u 19,50 sati**

ZAPISNIČAR: PREDSJEDNIK

 ŠKOLSKOG ODBORA:

Marija Pažin, dipl. iur. Ljubica Lukac, prof.